वक़्त के साथ हर किसी में कुछ ना कुछ बदलाव आते रहते है और हर किसी के जीवन में कुछ ना कुछ नया होता ही है और देखा जाए तो ये ही संसार का नियम है। कुछ इसी तरह है प्यार, जो हर इंसान के जीवन में एक बार होता जरूर है, कभी कभी किसी किसी के जीवन में ये कई बार हो जाता है मगर जिसे हम सच्चा प्यार कहते है वो सिर्फ और सिर्फ एक ही बार होता है और यकीनन हर किसी के साथ होता है। मगर जितना मासूम ये प्यार होता है उतना ही नाजुक भी होता है जहां आपकी थोड़ी सी शरारत किसी को आपके प्रति इतना ज्यादा आकर्षित कर देती है की आप दोनों का साथ पूरे जीवन भर के लिए हो जाता है और वहीं दूसरी तरफ आपकी एक मामूली सी गलती आपके काफी लंबे रिश्ते में भी बड़ी सी दरार ला सकती है। एक गलत टर्न सबकुछ बर्बाद कर सकता है, हम हमेशा से ही सुनते आ रहे हैं कि जब हम किसी को खो देते हैं और उसके बाद ही हमें उसकी अहमियत का पता चलता है।